কার্লো লেভি
কার্লো লেভি (১৯০২-১৯৭৫) একজন ইতালীয় লেখক, চিত্রশিল্পী এবং রাজনৈতিক সাংবাদিক ছিলেন। ত্রিশের দশকের মধ্যভাগে তার ফ্যাশিবাদ বিরোধী কার্যকলাপের জন্যে বেনিতো মুসোলিনির স্বৈরাচারী সরকার তাকে ইতালির দক্ষিণাঞ্চলে নির্বাসন দেয়। সেই অভিজ্ঞতা নিয়ে তিনি একটি বই লিখেন যা ১৯৪৫ সালে 'ক্রিস্তো সি এ ফের্মাতো আ এবোলি' (খ্রীস্ট এবোলি-তে থেমেছিলেন) শিরোনামে প্রকাশিত হয়। এটি বিংশ শতকের ইতালীয় সাহিত্যের একটি মাইলফলক রূপে পরিচিত।